b'\n_START_ARTICLE_\nBell 412\n_START_SECTION_\nRazvoj\n_START_PARAGRAPH_\nRazvoj ovog modela zapo\xc4\x8deo je kasnih 1970-ih, tako \xc5\xa1to su dva Bell 212 prera\xc4\x91ena u prototipe modela 412. Unaprije\xc4\x91eni \xc4\x8detverokra\xc4\x8dni glavni rotor s manjim promjerom diska zamijenio je dvokra\xc4\x8dni glavni rotor modela 212. Prvi let prototipa Bell 412 zbio se u kolovozu 1979. godine. Inicijalni model certificiran je u sije\xc4\x8dnju 1981., a komercijalna isporuka zbila se istog mjeseca._NEWLINE_Nakon modela 412 uslijedila je ina\xc4\x8dica 412SP (Special Performance) s ve\xc4\x87im kapacitetom goriva, ve\xc4\x87om maksimalnom te\xc5\xbeinom uzlijetanja i ve\xc4\x87om mogu\xc4\x87no\xc5\xa1\xc4\x87u za razmje\xc5\xa1taj sjedala. 1991. godine u proizvodnju je u\xc5\xa1la ina\xc4\x8dica 412HP (High Performance) s pobolj\xc5\xa1anim prijenosom koja je zamijenila ina\xc4\x8dicu SP. Trenuta\xc4\x8dna proizvodna ina\xc4\x8dica, 412EP (Enhanced Performance), opremljena je s dvostrukim digitalnim automatskim upravlja\xc4\x8dkim sustavom._NEWLINE_Proizvedeno je preko 700 komada modela 412 (uklju\xc4\x8duju\xc4\x87i 260 koje je proizvela AgustaWestland) i koji su u slu\xc5\xbebi.'